**KISKŐRÖS VÁROS POLGÁRMESTERE**

#### ELŐTERJESZTÉS

(a Képviselő-testület 2020. január 22-i ülésére)

## TÁRGY: LAKÁS BÉRBEADÁSA KECSKÉS ZSOLTNÉ RÉSZÉRE

Kecskés Zsoltné kérelmet nyújtott be Kiskőrös Város Polgármesterének címezve annak érdekében, hogy Kiskőrös Város Önkormányzata bérlakást biztosítson számára tekintettel arra, hogy jelenlegi anyagi helyzete nem teszi lehetővé saját lakás vásárlását, valamint piaci alapú albérlet fenntartását.

Kecskés Zsoltné a Kiskőrösi Polgármesteri Hivatal dolgozója.

Munkaviszonyát 2019. szeptember 02. napjától kezdte meg és hosszú távon szeretne a Hivatalnál dolgozni.

Kiskőrös Város Jegyzője támogatja kérelmét.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (1) bekezdése alapján a Képviselő-testület az önkormányzati bérlakást Kiskőrös város szakember-ellátottságának biztosítása és a pályakezdő szakemberek letelepítése érdekében Kiskőrös közigazgatási területén működő önkormányzati, állami és egyházi fenntartású intézmény vagy szervezet munkavállalója, valamint területi ellátási kötelezettség teljesítésére az Önkormányzattal kötött szerződés keretében egészségügyi feladatot ellátó háziorvos, házi gyermekorvos, fogorvos szakemberek részére – a polgármester javaslatára – pályázat kiírása nélkül adja bérbe.

A fentiekre tekintettel javasolom, hogy a Képviselő-testület a város szakember-ellátottságának biztosítása érdekében adja bérbe a Kiskőrös belterületi 2646/5/A/10 helyrajzi számon nyilvántartott, természetben 6200 Kiskőrös, Árpád utca 1. szám III. emelet 10. ajtószám alatti 2 szoba, 1 konyha, 1 fürdőszoba, 1 WC, 1 éléskamra, 1 közlekedő, 1 tároló helyiségekből álló 59 m2 alapterületű komfortos lakást Kecskés Zsoltné részére 2 éves időtartamra, de legfeljebb a Kiskőrösi Polgármesteri Hivatalnál fennálló közszolgálati jogviszonya időtartamára.

**Kiskőrös, 2020. január 13.**

**Domonyi László sk.**

**polgármester**

## HATÁROZAT-TERVEZET

A Képviselő-testület

1. egyetért azzal, hogy a város szakember ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III. 27.) önkormányzati rendelet értelmében az Önkormányzat üzleti vagyonát képező, Kiskőrös belterületi 2646/5/A/10 helyrajzi számon nyilvántartott, természetben, 6200 Kiskőrös, Árpád utca 1. szám III. emelet 10. ajtószám alatti 2 szoba, 1 konyha, 1 fürdőszoba, 1 WC, 1 éléskamra, 1 közlekedő, 1 tároló helyiségekből álló komfortos, 59 m2  alapterületű lakást bérbe adja, Kecskés Zsoltné 6200 Kiskőrös, Alsócebe tanya 90. szám alatti lakos részére 2 éves időtartamra, de legfeljebb a Kiskőrösi Polgármesteri Hivatalnál fennálló közszolgálati jogviszonya időtartamára.
2. felhatalmazza a polgármestert a határozat-tervezet mellékletét képező lakásbérleti szerződés aláírására.

**Felelős:** polgármester

**Határidő:** azonnal