**KISKŐRÖS VÁROS POLGÁRMESTERE**

**ELŐTERJESZTÉS**

(sürgősséggel a Képviselő-testület 2020. január 22-i ülésére)

## TÁRGY: KISKŐRÖS, POZSONYI U. 2. SZÁM ALATTI IRODAHELYISÉG INGYENES HASZNÁLATÁNAK BIZTOSÍTÁSA A SEGÍTŐ KEZEK AZ AKTÍV ÉVEKÉRT KÖZHASZNÚ NONPROFIT KORLÁTOLT FELELŐSSÉGŰ TÁRSASÁG RÉSZÉRE

Magyarország Kormánya az 1056/2017. (II. 7.), valamint az 1812/2019. (XII. 30.) határozatával döntött az Idősügyi Infokommunikációs Program létrehozásáról és folytatásáról. A határozataival felhatalmazta a Segítő Kezek az Aktív Évekért Közhasznú Nonprofit Korlátolt Felelősségű Társaságot, hogy közfoglalkoztatás keretében szociális alapszolgáltatásokat szervezzen. Ezen keretprogram részeként Kiskőrös Város Önkormányzata vállalta 15 fő munkavállaló közfoglalkoztatás keretében történő foglalkoztatását. A közfoglalkoztatásban részt vevők 65 év feletti idősek részére nyújtanak segítséget a számítástechnikai alapismeretek elsajátításában. A Kormány a 2019. évi határozatával 2020. 2021 és 2022. évekre is kierjesztette ezen programját.

Magyarország helyi önkormányzatairól szóló 2011. évi CLXXXIX. törvény 13. § (2) bekezdése, valamint a foglalkoztatás elősegítéséről és a munkanélküliek ellátásáról szóló 1991. évi IV. törvény 1. §-a értelmében a foglalkoztatás elősegítése helyben biztosítható önkormányzati közfeladat.

A nemzeti vagyonról szóló 2011. évi CXCVI. törvény (a továbbiakban: Nvtv.) 11. § (13) bekezdésében foglaltak szerint a nemzeti vagyon ingyenesen kizárólag közfeladat ellátása, a lakosság közszolgáltatásokkal való ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.

Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) számú önkormányzati rendeletének 27.§ (4) bekezdésében foglaltak szerint az önkormányzati vagyon használati, hasznosítási jogának ingyenes átengedésére – az átengedés időtartamától függetlenül – értékhatár nélkül, a nemzeti vagyonról szóló törvényben foglaltakra figyelemmel a Képviselő-testület jogosult.

Az előterjesztés sürgősségének indoka, hogy a szerződés előkészítéséhez szükséges dokumentáció a Képviselő-testületi anyag kiküldést követően érkezett meg.

A foglalkoztatás elősegítése érdekében javaslom, hogy a Képviselő-testület a Kiskőrös belterületi 3138/A/3. hrsz-on nyilvántartott, természetben 6200 Kiskőrös, Pozsonyi utca 2. emelet 2. szám alatti, 28 m2 alapterületű irodahelyiséget ingyenesen használatba adja meghatározott időtartamra, 2020. január 24. napjától 2022. december 31. napjáig a Segítő Kezek az Aktív Évekért Közhasznú Nonprofit Korlátolt Felelősségű Társaság részére.

**Kiskőrös, 2020. január 22.**

**Domonyi László sk.**

**polgármester**

### HATÁROZAT-TERVEZET

Kiskőrös Város Önkormányzatának Képviselő-testülete

1. egyetért azzal, hogy az önkormányzati tulajdonú, Kiskőrös belterületi 3138/A/3 hrsz-on nyilvántartott, természetben 6200 Kiskőrös, Pozsonyi u. 2. emelet 2. ajtószám alatti irodahelyiséget ingyenesen használatba adja a Segítő Kezek az Aktív Évekért Közhasznú Nonprofit Korlátolt Felelősségű Társaság részére, meghatározott időtartamra, 2020. január 24. napjától 2022. december 31. napjáig, a városban történő foglalkoztatás elősegítése érdekében.
2. felhatalmazza a polgármestert a határozat-tervezet mellékletét képező haszonkölcsön-szerződés megkötésére.

**Felelős:** polgármester

**Határidő:** értelemszerűen